Smyril Line sóknast eftir einum dugnaligum KT-umsitara at byrja skjótast gjørligt. KT-umsitingin hevur ábyrgd av at tryggja at allar KT-skipanir rigga (bæði á landi og sjógvi), verða dagførdar regluliga og lúka øll krøv innan KT-trygd. Sum partur av KT-umsitingini verður tín uppgáva at røkja og vera við til at menna hjálpar- og tænastuvirksemi í KT deildini hjá Smyril Line. Um tú hevur hollar royndir úr líknandi starvi, ert tænastusinnað/ur og hevur áhuga í at arbeiða í einari vaksandi og fjøllbroyttari fyritøku, so er tað tær vit leita eftir. Vit ímynda okkum at tú hevur førleikar og royndir innan fleiri av hesum økjunum: Office 365 (Online og Desktop) Netverk (VPN, satelitt-samskifti) Ritbúnað til end-user Tín vangamynd: Tú hevur royndir at arbeiða við KT-umsiting og support Tú hevur royndir við rakstri av Windows server og AD-umsiting Tú hevur hollar royndir við PC sum koyra við Windows. Royndir við Mac er ein fyrimunur Tú ert fyrikomandi og tænastusinnað/ur og dugir væl at samskifta á enskum og føroyskum, bæði á skrift og talu Tú ert álítandi og ábyrdgarfull/ur og hevur sjálvstøðugt og miðvíst arbeiðslag Vit bjóða Eitt spennandi starv, har tú fært møguleikan at vera við til at menna eina KT-deild og fyritøku, sum er í vøksturi. Eitt starv har tú fær nýggjar og spennandi avbjóðingar á hvørjum degi, og somuleiðis møguleikan at læra um og arbeiða við ymiskum og nýggjum forritum og skipanum. Setanartreytir Løn og setanartreytir eru sambært sáttmála og avtalu. Freistin at søkja er 7. mars 2021. Umsóknir verða viðgjørdar leypandi. Allar umsóknir verða viðgjørdar í trúnaði. Tú søkir starvið við at senda eina umsókn til starv @ smyrilline. fo. Vinaliga viðmerk“ KT-umsitari” í evnisteigin. Vilt tú vita meira um starvið, ert tú vælkomin at seta teg í samband við Eyðun Hentze Højgaard, KT- og menningarleiðara, á telefon 345929 ella á eydun @ smyrilline. fo. Um Smyril Line Smyril Line eigur størsta ferðamannaskipið í Norðuratlantshavi, nevniliga Norrönu. Harumframt eru cargoskipini Mykines, Akranes, Eystnes, Hvítanes og Mistral. Smyril Line hevur skrivstovur í Føroyum, Danmark, Ísland, Holland og Týskland. Smyril Line eigur og rekur Hotel Hafnia umframt Hotel Brandan, sum lat dyrnar upp 1. juli 2020.